CELEX: 32013R1251
Language: da
Date: 2013-12-03 00:00:00
Title: Kommissionens gennemførelsesforordning (EU) nr. 1251/2013 af 3. december 2013 om ændring af forordning (EF) nr. 606/2009 hvad angår visse ønologiske fremgangsmåder og forordning (EF) nr. 436/2009 for så vidt angår registreringen af sådanne fremgangsmåder i ind- og udgangsbøgerne i vinsektoren

4.12.2013   
            
            
               DA
            
            
               Den Europæiske Unions Tidende
            
            
               L 323/28
            
         KOMMISSIONENS GENNEMFØRELSESFORORDNING (EU) Nr. 1251/2013
   af 3. december 2013
   om ændring af forordning (EF) nr. 606/2009 hvad angår visse ønologiske fremgangsmåder og forordning (EF) nr. 436/2009 for så vidt angår registreringen af sådanne fremgangsmåder i ind- og udgangsbøgerne i vinsektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen), (1) særlig artikel 121, stk. 3 og 4, og artikel 185c, stk. 3, sammenholdt med artikel 4, og
   ud fra følgende betragtninger:
   
               (1)
            
            
               I henhold til artikel 3 i Kommissionens forordning (EF) nr. 606/2009 (2) fastsættes tilladte ønologiske fremgangsmåder i bilag I til samme forordning. Den Internationale Vinorganisation (OIV) har ændret betingelserne for anvendelse af visse ønologiske fremgangsmåder, som allerede er tilladt i EU. For at tage det tekniske fremskridt i betragtning og give producenterne i EU de samme muligheder, som producenter i tredjelande har, bør betingelserne for anvendelse af disse ønologiske fremgangsmåder ændres i EU med udgangspunkt i de af OIV bestemte anvendelsesbetingelser.
            
         
               (2)
            
            
               OIV har vedtaget nye ønologiske fremgangsmåder. For at tage det tekniske fremskridt i betragtning og give producenterne i EU de samme nye muligheder som producenter i tredjelande har, bør disse nye ønologiske fremgangsmåder tillades i EU med udgangspunkt i de af OIV bestemte anvendelsesbetingelser.
            
         
               (3)
            
            
               Visse ønologiske fremgangsmåder er særligt udsatte for risikoen for svigagtig anvendelse og skal fremgå af ind- og udgangsbøgerne og af ledsagedokumenter i overensstemmelse med Kommissionens forordning (EF) nr. 436/2009 (3). Krav vedrørende fremgangsmåder, såsom membranbehandling, præciserer, at disse fremgangsmåder bør indføres i ind- og udgangsbøgerne i henhold til artikel 41 i forordning (EF) nr. 436/2009. De regler for registrering, som er fastsat ved forordning (EF) nr. 436/2009, bør ændres, så der tages højde for de nye ønologiske fremgangsmåder, der er godkendt ved forordning (EF) nr. 606/2009 og ændret ved nærværende forordning.
            
         
               (4)
            
            
               Forordning (EF) nr. 606/2009 og (EF) nr. 436/2009 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra det forskriftsudvalg, der er omhandlet i artikel 195, stk. 3, i forordning (EF) nr. 1234/2007, og udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ændring af forordning (EF) nr. 606/2009
   Bilag I A til forordning (EF) nr. 606/2009 ændres som angivet i bilaget til nærværende forordning.
   Artikel 2
   Ændring af forordning (EF) nr. 436/2009
   I artikel 41, stk. 1, i forordning (EF) nr. 436/2009 indsættes som litra w):
   
               »w)
            
            
               håndteringen af opløst gas i vin ved hjælp af membrankontaktorer.«
            
         Artikel 3
   Ikrafttræden
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. december 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).
   
      (3)  Kommissionens forordning (EF) nr. 436/2009 af 26. maj 2009 om gennemførelsesbestemmelser til Rådets forordning (EF) nr. 479/2008 for så vidt angår fortegnelsen over vindyrkningsarealer, de obligatoriske anmeldelser og indsamlingen af oplysninger til overvågning af vinmarkedet, dokumenterne, der ledsager vinprodukter ved transport, og ind- og udgangsbøgerne i vinsektoren (EUT L 128 af 27.5.2009, s. 15).
   
      BILAG
      I bilag I A til forordning (EF) nr. 606/2009 foretages følgende ændringer:
      
                  1)
               
               
                  Tabellen ændres således:
                  
                              a)
                           
                           
                              Række 6 ændres således:
                              
                                          i)
                                       
                                       
                                          I første kolonne indsættes følgende led:
                                          
                                                      »—
                                                   
                                                   
                                                      tilsætning af gærautolysater«.
                                                   
                                                
                                    
                                          ii)
                                       
                                       
                                          I anden kolonne indsættes følgende:
                                          »Kun i forbindelse med friske druer, druemost, delvis gæret druemost, delvis gæret druemost af let tørrede druer, koncentreret druemost og ung ikkefærdiggæret vin.«
                                       
                                    
                        
                              b)
                           
                           
                              Række 10, første kolonne, andet led, affattes således:
                              
                                          »—
                                       
                                       
                                          vegetabilske proteiner af hvede, ærter og kartofler.«
                                       
                                    
                        
                              c)
                           
                           
                              Følgende rækker tilføjes:
                              
                                          »51
                                       
                                       
                                          Anvendelse af inaktiveret gær
                                       
                                       
                                           
                                       
                                       
                                           
                                       
                                    
                                          52
                                       
                                       
                                          Håndtering af opløst gas i vin ved hjælp af membrankontaktorer
                                       
                                       
                                          For de produkter, der er defineret i punkt 1, 3, 4, 5, 6, 7, 8, 9, 15 og 16 i bilag XIb til forordning (EF) nr. 1234/2007, bortset fra tilsætningen af kuldioxid for de produkter, der er defineret i punkt 4, 5, 6 og 8 i nævnte bilag.«
                                       
                                       
                                           
                                       
                                    
                        
            
                  2)
               
               
                  Som nyt tillæg 18 indsættes:
                  
                     »Tillæg 18
                     
                        Krav til håndtering af opløst gas i vin ved hjælp af membrankontaktorer
                     
                     Håndtering af opløst gas i vin ved hjælp af membrankontaktorer er en fysisk metode til håndtering af opløste gaskoncentrationer i vin ved hjælp af membrankontaktorer (hydrofobe membraner) og gasser, der anvendes i ønologi.
                     FORSKRIFTER
                     
                              
                                 1)
                              
                              
                                 Denne teknik kan anvendes fra slutningen af alkoholgæringen til emballeringen med henblik på at erstatte anvendelsen af et gennemboblingsapparat eller systemer af venturi-typen.
                              
                           
                              
                                 2)
                              
                              
                                 Denne fremgangsmåde skal udføres af en ønolog eller en uddannet tekniker.
                              
                           
                              
                                 3)
                              
                              
                                 Behandlingen skal registreres, som anført i artikel 185c, stk. 2, i forordning (EF) nr. 1234/2007.
                              
                           
                              
                                 4)
                              
                              
                                 De anvendte membraner skal opfylde kravene i forordning (EF) nr. 1935/2004 og forordning (EU) nr. 10/2011 samt i de nationale bestemmelser, der er vedtaget med henblik på gennemførelsen af disse retsakter. De skal opfylde kravene i OIV's internationale ønologiske kodeks.«